VAIO-brugervejledning SVT1111/SVT1311-serien

Reference

# Sikkerhedsoplysninger

Du kan finde detaljerede sikkerhedsoplysninger i den medfølgende sikkerhedsvejledning.

## Computer

- Hvis du taber en tung genstand eller væske på VAIO-computeren, skal du lukke computeren, trække stikket ud og fjerne batteriet, hvis det kan tages ud. Du kan eventuelt få computeren undersøgt af en kvalificeret servicetekniker, inden du bruger den igen.

- Brug kun de angivne eksterne enheder og grænsefladekabler.

- Små dele, f.eks. en "Memory Stick" og "Memory Stick"-adapter, skal placeres uden for børns rækkevidde. Børn kan komme til at sluge disse genstande.

- Temperaturen kan stige på overfladen og undersiden af VAIO-computeren samt på vekselstrømsadapteren og batteriet pga. CPU-belastningen eller en elektrisk strøm, der genereres, mens batteriet oplades. Dette er normalt og ikke et tegn på en funktionsfejl. Mængden af varmedannelse varierer og afhænger af, hvilke eksterne enheder og softwareprodukter der anvendes.

- Hvis din VAIO-computer eller vekselstrømsadapteren bliver ekstraordinær varm, skal du slukke computeren, frakoble vekselstrømsadapteren, fjerne batteriet, hvis det kan tages ud, og derefter kontakte et autoriseret Sony-service-/supportcenter.

## Strømkilde

- Placer ikke tunge genstande på strømledningen, da dette kan medføre brand.

- Hvis du vil fjerne strømledningen, skal du holde på stikproppen og trække den ud af stikkontakten. Træk aldrig i selve ledningen.

- Brug ikke forbindelseskabler, der har flænger eller andre skader.

- Hvis du ikke skal bruge VAIO-computeren i en længere periode, skal du trække strømledningen ud af stikkontakten.

- Hvis du ikke skal bruge VAIO-computeren i længere tid, skal du tage batteriet ud af computeren, så batteriet ikke bliver beskadiget.

## Hovedtelefoner

- Brug ikke hovedtelefonerne, mens du kører, cykler eller styrer et motorkøretøj. Brugen af hovedtelefoner i trafikken kan forårsage trafikuheld og er desuden forbudt i nogle områder. Det er også risikabelt at lytte til høj musik, mens du går, især når du skal krydse et fodgængerfelt.

- Brug ikke hovedtelefonerne til at høre musik ved høj lydstyrke. Høreeksperter anbefaler, at øret ikke udsættes for kontinuerlig høj lyd i en længere periode. Hvis du oplever en ringen for ørerne, skal du sænke lydstyrken eller tage hovedtelefonerne af.