VAIO-brugervejledning SVT1111/SVT1311-serien

Opgave

# Oprettelse af genoprettelsesmedier

Følg vejledningen nedenfor, hvis du skal oprette genoprettelsesmedier.

## Sådan opretter du genoprettelsesmedier

Tip!

- Du kan bruge optiske diske og et USB-flashdrev som genoprettelsesmedier. Det anbefales imidlertid, at du bruger dvd-r- eller bd-r-medier, da du kan komme til at slette data på USB-flashdrevet ved et uheld.
  De medietyper, som din VAIO-computer understøtter, afhænger af modellen.

- De medietyper, der kan bruges til genoprettelsesmedier, er DVD-R/BD-R/DVD+R/DVD+R DL/DVD-R DL/DVD+RW/DVD-RW/BD-RE/BD-R DL/BD-RE DL.
  De medietyper, som VAIO-computeren understøtter, det nødvendige antal diske og USB-flashdrevets kapacitet vises under den proces, hvor genoprettelsesmedierne oprettes.

1. Gå på internettet fra din VAIO-computer, og hent og installer de seneste opdateringer ved hjælp af VAIO Update.

1. Hvis du opretter genoprettelsesmedier (optiske diske) på modeller uden et indbygget optisk drev, skal du tilslutte et eksternt optisk drev (medfølger ikke) til VAIO-computeren. [Detaljer]

Hvis der følger en vekselstrømsadapter med det eksterne optiske diskdrev, skal du slutte den til elnettet.

1. Klik på (Start), Alle programmer og VAIO Care.

Klik, hvis vinduet Kontrol af brugerkonti vises, på Yes (Ja).
Tip!

- Hvis du er logget på computeren som en standardbruger, bliver du muligvis bedt om at angive et administratornavn og en adgangskode.

1. Klik på Advanced Tools, Restore and recovery og Create Recovery Media.

1. Læs omhyggeligt vejledningen på skærmen, og klik derefter på Next.

1. Følg anvisningerne på skærmen.

Bemærk!

- Det kan tage lidt tid, inden status for proceduren vises.

- Du må ikke skubbe et medie ud eller afbryde forbindelsen til det, mens genoprettelsesmedierne oprettes. Hvis du gør det, kan processen blive afbrudt.

- Opbevar genoprettelsesmedierne på et sikkert sted.

## Om oprettelse af genoprettelsesmedier

- Genoprettelsesmedier kan kun anvendes til den VAIO-computer, de er oprettet på.

- Opret genoprettelsesmedier, så snart din VAIO-computer er klar til brug. I følgende situationer kan du muligvis ikke genoprette computeren fra genoprettelsesområdet, og du skal derfor bruge genoprettelsesmedierne:

- Du har ændret genoprettelsesområdet med software, der er designet til at ændre data.

- Du har installeret et andet operativsystem end det forudinstallerede på computeren.

- Du har formateret den indbyggede lagerenhed uden at bruge VAIO Care Rescue.

- Pas på, at du ikke kommer til at røre ved diskens overflade eller gøre den beskidt. Fingeraftryk eller støv på diskens overflade kan forårsage læse-/skrivefejl.

- Du kan muligvis kun oprette genoprettelsesmedier med optiske diske af typen dvd-r, fordi der er for lidt lagerplads på andre diske. Det afhænger af din model, hvilken disktype du skal anvende.

- Læs de relevante oplysninger i Hjælp-filen til VAIO Care, inden du bruger et USB-flashdrev som genoprettelsesmedie.

Relaterede emner
Om genoprettelse
Genoprettelse fra genoprettelsesområdet
Genoprettelse fra genoprettelsesmedier
Om genoprettelse